A Dracaena draco L. (en portugués dragoeiro, en castellán drago), ye una planta d'a clase Liliopsida, orden Asparagales, familia d'as Ruscaceae (Dracaenaceae) orichinaria d'a rechión biocheografica atlantica d'a Macaronesia, a on ye nativa d'os archipielagos d'as Canarias, Madeira y Azores, trobando-se tamién localment en a costa africana vecina y en Cabo Verde. Puet tener centenas d'anyos d'edat, producindo árbols de grans dimensions. A tamas d'estar común y muit apreciato como planta ornamental en os chardins d'istos archipielagos, o dracaena draco se troba en una situación vulnerable en o estato salvache debito a la destrucción d'o suyo habitat. A suya abundancia varía entre relativament común en as Canarias y raro en a isla de Madeira y en a mayoría d'as islas Azores.